Afrikaanse regisseur, veteraanakteur sterf | Maroela Media
Afrikaanse regisseur, veteraanakteur sterf
Paul Eilers. (Foto: Kknk.co.za)
Talle mense het Vrydag met skok gereageer op die nuus dat die gevierde akteur en regisseur, Paul Eilers, gesterf het.
Die radiopersoonlikheid Margot Luyt het die nuus van Eilers se dood op Facebook bekendgemaak. "Piet de Jager het nou laat weet Paul (Polla of Die uil) Eilers is vanmiddag oorlede. Hartaanval," het sy geskryf.
Die rolprentmaker en resensent Leon van Nierop het ook op sy Facebook-profiel geskryf dat Eilers oorlede is. "Hy was 'n gewaardeerde vriend en kollega van my wat my ook eintlik opgelei het as omroeper en regisseur. Ek het jare lank in radiodramas vir hom gespeel, en hy was ook 'n mede-omroeper (wat my baie poetse voor die mikrofoon gebak het) toe ek by die SAUK begin het in 1975," het Van Nierop geskryf.
"Hy het onlangs veral as regisseur naam gemaak met Stuur groete aan Mannetjies Roux, Verraaiers en natuurlik die pragtige Roepman."
Eilers het veral in kykers se harte ingekruip met sy rolle in TV-reekse soos Sonkring, Vyfster en Die dood van Elmien Adler. Hy was meer onlangs te sien in die rol van At in Dominee Tienie.
Die Oudtshoorn Courant het berig Eilers en sy vrou, Marina, was reeds die afgelope aantal jare inwoners van Oudtshoorn. Nog 'n plaaslike koerant in die Klein Karoo-dorp, Die Hoorn, het ook Eilers se dood bevestig. "'n Reus van Oudtshoorn is nie meer nie."
Brandstof: Hiér is Julie se pryse
Seekatvissery in Valsbaai gestaak ná walvis vrek
Nog 'n grote heen. Sterkte vir sy familie. Rus in vrede
Rest in vrede ou grote jy gaan gemis word vir jou super rolle sterkte aan die famielie.
Rus in vrede Skollie!! Sterkte aan die familie en vriende.
Die kinders van Avontuur LB Primer gaan Oom Paul, as Skillie Skilpad in sy en Tannie Marina, se opvoedkundige poppekas stukke vir die plattelande skole mis!